title: Pirenarium
text: Pirenarium ye un centro d'ocio familiar que tien o Pireneu aragonés como contenito tematico, a on que se recreyan os espacios y lugars más destacatos d'iste.
  
  O parque fue inaugurato oficialment o día 25 de chulio de 2005 y se troba situato en a localidat de Samianigo, en o norte d'a provincia de Uesca, en l'antigo edificio d'o Quartel de Grabelinas, en o barrio dito "Puent Sardas".
  
  A denominación oficial d'o parque tematico ye "Pirenarium, o Parque d'os Pireneus".
  
  A prencipal atracción d'o parque ye a representación a escala de más de 120 espacios naturals y edificios emblematicos d'o Pireneu aragonés en una maqueta de 100 metros de longaria, 20 d'amplaria y quasi 7 metros d'altaria.
  
  Atras actividatz toristicas que incluye o parque son:
   Cine tematico.
   Exposición fotografica "Aragón, un país de montañas".
   Zona exterior de chuegos infantils y recreyativos.
   Taller de maquetas.
   Galería comercial d'alimentación y artesanía tradicional.
   Restaurant.
   Alochamiento.
  
  Vinclos externos 
   Web oficial de Pirenarium
  
  Pireneus
  Alto Galligo
  Parques tematicos